197:: Administració pública:: Ciències socials:: Cultura:: Justícia i dret:: S'apropa Sant Jordi:: Ciències socials:: Cultura:: Territori i paisatge:: Turisme:: El blog de les publicacions de la Generalitat:: Llibreria en línia de la Generalitat:: Cercador de publicacions
"És el compromís de difondre el llegat d'aquesta nissaga d'artistes (els Busquets)... que permet constatar l'amor a l'ofici dels tres germans (Josep Maria, Lluís i Jaume)."
Extret del post del Museu d'Art de Girona sobre Els germans Busquets.
Paraules de la presidenta Núria de Gispert i Català
Col·lecció Testimonis parlamentaris
Recull les intervencions que, per la seva naturalesa o per l'oportunitat del moment en el qual es van pronunciar o escriure, tenen un fort contingut referit als reptes polítics i nacionals de Catalunya.
Aquest és el primer dels dos volums de la col·lecció "Testimonis parlamentaris" que recolliran les Paraules de la Presidenta Núria de Gispert i Català, al llarg de dues legislatures, la novena i la desena, en les quals ha tingut la responsabilitat de presidir el Parlament de Catalunya.
Catàleg de l'exposició que explica com va afectar la guerra civil del 1936-1939 el setmanari més popular de Catalunya i com aquest va reflectir el conflicte en les seves pàgines.
Malgrat la seva vinculació amb el món catòlic, la revista En Patufet no va ser suspesa i es va continuar publicant fins a finals del 1938.
En les històries i els acudits que publicava, En Patufet va intentar mantenir una aparença de normalitat.
L'exposició conté molts elements gràfics que parlen de diferents aspectes vinculats amb la guerra, com ara la violència, la propaganda, la gana i la manera com els ciutadans es van anar acostumant a conviure amb la guerra: la dificultat de trobar menjar, les cues, l'estraperlo...
I ho fa amb vinyetes, historietes, audiovisuals, dibuixos d'infants, fotografies i joguines.
Col·lecció La I Guerra Mundial i Catalunya
En aquest llibre sobre la Primera Guerra Mundial, publicat just quan feia dos anys llargs que havia començat el conflicte, Rovira i Virgili hi exposa l'orígen, les causes, i la participació i posició catalanes.
Catalunya i les Illes Balears estan presents, com a convidats d'honor, a la 54a edició de la Bologna Children's Book Fair 2017, l'esdeveniment professional de referència en el sector editorial infantil i juvenil internacional.
Aquest catàleg, editat per l'Institut Ramon Llull, reuneix una sèrie d'il·lustradors que s'exposaran al recinte firal i que són el fil conductor del recorregut per la literatura infantil i juvenil que es pensa, es dibuixa, es produeix i es divulga a Catalunya i a les Illes Balears.
La col·lecció Duran de Daguerreotips
Primer llibre de la nova col·lecció Col·leccions del mNACTEC, que vol descobrir els objectes del fons patrimonial del Museu amb un format atractiu i original.
En una època en la qual la fotografia segueix evolucionant i adquirint protagonisme, el llibre fixa la mirada en el naixement dels daguerreotips i com van modificar per sempre la percepció que els éssers humans tenien vers el món i vers si mateixos.
Traços de llum proporciona les claus per poder apreciar les joies de la fotografia antiga, el virtuosisme dels treballs d'alguns dels primers fotògrafs i l'ús que d'aquestes obres va fer la societat del seu temps.
Vint postals de literatura catalana
Conjunt de 20 postals amb frases d'autors catalans de totes les èpoques que tenen en comú parlar sobre l'amor.
Editades per la Institució de Lletres Catalanes amb motiu del dia de Sant Jordi 2017.
El gironí Narcís de Sant Dionís va tenir una participació decisiva en la primera gran compilació de dret català, ordenada per les Corts de l'any 1413.
Com a resultat o en paral·lel a la tasca compiladora, Sant Dionís va escriure, en llatí i també en català, el seu Compendi de les constitucions, una obra de síntesi que es presenta confrontada a la transcripció d'una versió catalana coetània.
La publicació inclou un estudi introductori sobre el context juridicopolític i la biografia de l'autor.
Procés familiar del braç militar
Transcripció del procés familiar del Braç Militar de la Cort General convocada el 28 de novembre de 1705 per l'arxiduc Carles III i celebrada a Barcelona a la Casa de la Diputació del General.
El volum permet conèixer la representació del braç militar, la qual integrà, entre noblesa titulada i donzells, una realitat nobiliària molt heterogènia.
Va precedit d'una introducció que fa un seguiment selectiu dels temes més pertinents amb relació a aquest braç nobiliari.
"La pervivència de Catalunya com a nació, i com a nació moderna, amb una identitat pròpia i un inequívoc cosmopolitisme, constata una evolució històrica original i, en molts sentits, excepcional.
Resseguir les traces d'aquest camí i assenyalar-ne les principals fites constitueix una de les raons de ser d'aquest llibre, que aplega experts de disciplines, escoles i generacions diverses."
Extret de la presentació d'Agustí Alcoberro, director de l'obra.
Catàleg de l'exposició que acollir el Museu d'Art de Girona del 7 de maig a l'1 de novembre de 2016, que reuneix una selecció de les obres més representatives de les estades de Santiago Rusiñol a les terres gironines, provinents en gran part de col·leccions i institucions públiques, museus, arxius i biblioteques.
Un conjunt de 26 pintures més una vintena de dibuixos i fotografies a més de documents i escrits de Rusiñol permeten al visitant fer un itinerari geogràfic alhora que artístic i vital de l'artista.
Catàleg de l'exposició organitzada pel Jeu de Paume (París), en col·laboració amb el MNAC, que reuneix al voltant de 300 obres –des de pintures fins a fotografies i manuscrits– que tenen en comú el tema de les emocions col·lectives i els esdeveniments polítics que han comportat revoltes, desordres socials o revolucions.
L'exposició es basa en el treball històric i teòric portat a terme pel comissari de la mateixa, Georges Didi-Huberman, professor de l'École des Hautes Études en Sciencies Sociales.
Catàleg de l'exposició organitzada pel Museu Nacional d'Art de Catalunya del 17 de novembre de 2016 al 26 de febrer de 2017, que mostra la connexió de Picasso amb la col·lecció d'art romànic del museu, palesa en més d'una quarentena d'obres i material de l'arxiu personal de l'artista, procedent del Musée Picasso de París.
L'exposició evoca, també, la visita que Picasso feu al museu just abans de la seva inauguració l'any 1934, i que ja va deixar manifest l'interès i la fascinació de l'artista per les obres romàniques.
Gran atles topogràfic de Catalunya 1:25 000
Aplec en un sol volum del Mapa topogràfic de Catalunya, presentat amb 756 pàgines i actualitzat en aquells aspectes més sotmesos a canvis, com poden ser la xarxa de comunicacions, els espais naturals protegits, la delimitació territorial o els noms geogràfics.
Mostra la realitat del territori amb un gran nivell de detall, que permet representar gairebé tots els elements geogràfics.
S'acompanya d'un índex toponímic de 114.698 noms, categoritzats i jerarquitzats, que ajuden a localitzar la informació als mapes i que reflecteixen la riquesa territorial i les variantes lingüístiques.
Aquest atles és fruit d'un laboriós procés de treball de més de 10 anys.
116 Icones turístiques de Catalunya
Catàleg dels 116 símbols iconogràfics més representatius de Catalunya, una descripció visual i conceptual d'un univers d'elements i significats del patrimoni cultural, natural i social que defineixen Catalunya com a país, com a poble i coma destinació turística.
Els símbols iconogràfics triats són tant tangibles (naturals o humanitzats) com intangibles (vinculats a la tradició o contemporanis), i també personatges (referents històrics, contemporanis o de ficció).
L'àmbit temàtic inclou la història, la cultura, les arts, la ciència, la natura, el territori, els esports i els esdeveniments.
Avís legal: D'acord amb l'article 17.1 de la Llei 19/2014, la © Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei de l'Estat 37/2007) i també que no es contradigui amb una llicència específica.